499.41 ORDNI DWAR L-AVJAZZJONI ĊIVILI (REKWIŻITI TA’ L-ASSIGURAZZJOINI GĦAT-TRASPORTATURI TA’ L-AJRU U OPERATURI TA’ INĠENJI TA’ L-AJRU) L-AVVIŻ LEGALI 377 ta’ l-2005, kif emendat bl-Avviż Legali 411 ta’ l-2007. L-AVVIŻ LEGALI 377 ta’ l-2005, kif emendat bl-Avviż Legali 411 ta’ l-2007. 1. Titolu. It-titolu ta’ dan l-Ordni huwa Ordni dwar l-Avjazzjoni Ċivili (Rekwiżiti ta’ Assigurazzjoni għat-Trasportaturi ta’ l-Ajru u Operaturi ta’ Inġenji ta’ l-Ajru). Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra: " id-Direttur " tfisser id-Direttur ta’ l-Avjazzjoni Ċivili u, sal-limitu ta’ l-awtorità mogħtija, kull persuna awtorizzata f’ismu mid-Direttur; " kmandant " għar-rigward ta’ inġenju ta’ l-ajru tfisser il-membru ta’ l-ekwipaġġ tat-titjira maħtur bħala kmandant ta’ dak l-inġenju ta’ l-ajru mill-operatur tiegħu, jew, fin-nuqqas ta’ tali persuna, il-persuna li f’dak il-waqt tkun il-bdot li jikkmanda l-inġenju ta’ l-ajru; "operatur ta’ inġenju ta’ l-ajru " tfisser persuna jew entità, li ma tkunx trasportatur ta’ l-ajru, li għandha disponiment effettiv kontinwu ta’ l-użu jew operazzjoni ta’ l-inġenju ta’ l-ajru; il-persuna naturali jew ġuridikali f’isimha l-inġenju ta’ l-ajru hu reġistrat tkun preżunta lihi l-operatur, sakemm dik il-persuna ma ġġibx prova il li l-operatur ikun persuna oħra; " ir-Regolament " tfisser ir-Regolament (KE) Nru. 785/2004 tal-Parlament Ewropew u tal-Kunsill tal-21 ta’ April, 2004 fuq bżonnijiet ta’ assigurazzjoni għat-trasportaturi ta’ l-ajru u operaturi ta’ inġenji ta’ l-ajru; "SDR" t fisser Special Drawing Right kif definit mill-Fond Internazzjonali Monetarju; " trasportatur ta’ l-ajru " tfisser impriża ta’ trasport ta’ l-ajru li għandha liċenza operatorja valida. 3. Polza ta’ assigurazzjoni. (1) L-ebda inġenju ta’ l-ajruma għandu jitħalla jittajjar f’Malta mingħajr ma jkollu polza ta’ assigurazzjoni li tissodisfa r-rekwiżiti tar-Regolament jew dawk tas-subartikoli) skond kif japplikaw. (2) Inġenji ta’ l-ajru, li jinkludu gliders b’piż massimu ta’ tlugħ ta’ anqas minn 500 kg, u microlights li huma wżati għall-għanijiet mhux kummerċjali, jew li huma wżati għal titijiriet lokali ta’ tagħlim li ma jirrikjedux il-qsim ta’ fruntieri internazzjonali, għandu jkollhom, rigward responsabbiltà lejn terzi, polza ta’ assigurazzjoni ta’ kopertura minima għal kull inċident ta’ 0.75 GĦAT-2L.S.499.41] miljun iSDR. (3) Għall-għanijiet tal-paragrafu 1 ta’ l-Artiklu 6 tar-Regolament, il-kopertura minima ta’ assigurazzjoni meħtieġa għat-tħaddim mhux kummerċjali ta’ inġenju ta’ l-ajru b’piż massimu ta’ tlugħ ta’ anqas minn 2700 kg għandha tkun ta’ 100,000 SDR għal kull passiġġier. 4. Set għa litintalab prova. Għall-għanijiet ta’ dan l-Ordni, id-Direttur jista’ jitlob mingħand kull trasportatur ta’ l-ajru jew operatur ta’ inġenju ta’ l-ajru prova ta’ konformità mar-rekwiżiti ta’ assigurazzjoni mniż/la f’dan l-Ordni. F’każ li tali prova ma tkunx prodotta meta tiġi hekk mitluba, id-Direttur jista’ jirrifjuta li jagħti permess lill-inġenju ta’ l-ajru konċernat jinżel f’Malta. 5. Setgħa ta’ twaqqif. Jekk id-Direttur jidhirlu li jkun hemm l-intenzjoni li inġenju ta’ l-ajru jittajjar jew x’aktarx jittajjar f’tali ċirkostanzi li t-titjira tkun tikser l-artikolu 3(1) ta’ dan l-Ordni, id-Direttur għandu jieħu dawk il-passi neċessarji biex izomm l-inġenju ta’ l-ajru u għandu jagħti ordni lill-kmandant ta’ l-inġenju ta’ l-ajru biex dak l-inġenju ta’ l-ajru ma jitlaqx sakemm dak l-ordni ma jkunx ġie revokat mid-Direttur wara li huwa jkun ġie sodisfatt li teżist i l-polza ta’ assigurazzjoni applikabbli skond l-artiklu 3. 6. Pieni. Emendat: A.L.411 ta’ l-2007. Persuna li tagħmel reat kontra l-artikolu 3(1) teħel, meta tinsab ħatja, multa ta’ mhux aktar minnelfejn, tliet mija u disgħa u għoxrin euro u sebgħa u tletin ċenteżmu (2, 329.37), jew priġunerija għal żmien mhux iżjed minn sitt xhur, jew dik il-multa u priġunerija flimkien.